Nyregistrerte og bruktimporterte traktorer

**1993-2016**

Figur 1 viser årstall for nyregistrerte og bruktimporterte traktorer i perioden 1993-2016. Se detaljer nedenfor om utviklingen gjennom de siste årene til og med november 2017.

**Figur 1**

*Kilde: Opplysningsrådet for veitrafikken*

*Bruktimporten* nådde en topp i 2011, etterfulgt av fire år med sterk tilbakegang, som førte til at importen i 2015 ble den laveste siden 1993. Men i 2016 snudde utviklingen oppover. Også *nyregistreringene* økte litt i 2016, etter to år med tilbakegang.

Det kan se ut som nyregistreringene "svinger" mer enn bruktimporten, men relativt sett, dvs. i forhold til antallet traktorer, er det importen som svinger mest. Det fremgår av figur 2, der vi har *indeksert* tidsutviklingen.

**Figur 2**

*Kilde: Opplysningsrådet for veitrafikken*

Nyregistreringene går i bølger med bølge*topper* i 1996, 2006 og 2011. Trendveksten over hele perioden er *bare så vidt over null*.

Bruktimporten viser en helt annen utvikling. Frem til 2011 steg den med 10 prosent i gjennomsnitt per år. Oppgangen var særlig sterk mot slutten av perioden. Fra 2011 til 2015 ble bruktimporten *redusert* med hele 30 prosent per år, men økte igjen i 2016.

**Månedstall og kvartalstall 2014-2017**

Særlig oktober, men også november, viser klart flere nyregistreringer i år enn i samme måneder de øvrige årene (se figur 4). I hele perioden januar-november 2017 ble det registrert 2793 nye traktorer, som er høyest av årene vi ser på. Det er også større forskjeller *månedene imellom* i år enn i tilsvarende periode de tre foregående årene.

Både 1., 2. og 3. kvartal var bruktimporten klart større i år enn i fjor. Se figur 3. Også oktober viser oppgang, mens november ble *svak* sammenlignet med november i fjor. I hele perioden januar-november ble det solgt 308 bruktimporterte traktorer, mot 260 i samme periode i fjor.

**Figur 3**

*Kilde: Opplysningsrådet for veitrafikken*

**Figur 4**

*Kilde: Opplysningsrådet for veitrafikken*

Endringer i 2015, 2016 og hittil i 2017. Måneder og kvartal

**Figur 5**

*Kilde: Opplysningsrådet for veitrafikken*

**Figur 6**

*Kilde: Opplysningsrådet for veitrafikken*

Etter tilbakegang i 1. kvartal (i år sammenlignet med i fjor) *steg* nyregistreringene i 2. kvartal, og var så å si uforandret i 3. kvartal. Men både oktober og november viser fremgang. Se figur 5. I hele perioden januar-november ble det registrert 65 (2,4 prosent) *flere* nye traktorer i år sammenlignet med i fjor.

Etter tilbakegangen gjennom 2015 og inn i 2016 har bruktimporten tatt seg opp. Men oppgangen var svak i september og oktober i år, og november viser sterk tilbakegang (sammenlignet med samme måned året før). Se figur 6. I hele perioden januar-november i år ble det solgt 48 (18,5 prosent) flere bruktimporterte traktorer enn i samme periode i fjor.

Andelen bruktimporterte traktorer nådde en topp på 20,0 prosent i 2010. De fem påfølgende årene gikk andelen markert tilbake til 6,2 prosent i 2015; men tok seg opp igjen til 9,0 prosent i 2016. I januar-november i år har andelen bruktimporterte traktorer fortsatt å øke til 9,9 prosent.

**Figur 7**

*Kilde: Opplysningskontoret for veitrafikken*